**Évrendező 2024 - letölthető munkafüzet**

Ha szeretnéd az idei évet tudatosabban zárni, leltározva a sikereidet és a tanulságaidat, használd az Évrendező 2024. letölthető munkafüzetünket! Válassz egy kényelmes helyet, hozz egy finom teát és a következő negyedórát töltsd magaddal:

24 kérdéssel segítünk átgondolni és rendezni a 2024-es évedet!

1. Mi az a 2 szó, ami leginkább jellemezte ezt az évedet? (Miért pont ezeket választottad?)
2. Mennyire vagy elégedett összeségésben ezzel az éveddel? Jelöld magadnak a skálán! (10 csillag, ha maximálisan, 1 csillag, ha egyáltalán nem)
3. Melyek voltak az idei éved legeslegjobb pillanatai?
4. Mi mindent tettél azért, hogy a terveid, vágyaid megvalósuljanak?
5. Kik voltak melletted, akik a legfőbb segítőid voltak ebben az évben?
6. Mi mindenért vagy igazán hálás ebből az évből?
7. Mi volt az év meglepetése számodra?
8. Mi volt a legviccesebb pillanatod?
9. Mi volt a megmeghatóbb, a legszebb esemény számodra, amire tutira évek múlva is emlékezni fogsz?
10. Mi volt a legnehezebb idén? Hogyan küzdöttél meg vele?
11. Milyen veszteséged volt? (El tudtad engedni?)
12. Milyen tanulságot viszel magaddal a nehéz helyzetekből?
13. Milyen terveid voltak idénre? Listázd: mivel, hogyan haladtál, mi minden valósult meg?
14. Milyen tulajdonságodra, erősségeidre támaszkodtál idén?
15. Milyen új oldaladat, új képességedet ismerted meg?
16. Milyen sikereid voltak, amelyekre igazán büszke vagy?
17. Mi volt a recepted ezekhez a sikerekhez? Hogyan valósítottad meg?
18. Folytasd a mondatot: „Az idei év megtanított engem…..”
19. Miben léptél szintet ebben az évben?
20. Milyen szokások támogattak, melyek gátoltak a mindennapokban?
21. Mi mindent folytatsz a 2024-es évből jövőre is?
22. Mi az, amitől elbúcsúzol, amit lezársz és nem viszed tovább az Újévbe?
23. Mi az, amit idén nem mondtál ki, de most megteszed, mert fontos számodra?
24. Milyen új dolgokat fogsz elkezdeni jövőre? (Gondold végig az életed minden területét, mi az, ami igazán fontos!)

+1: Mi legyen az a 2 szó, ami leginkább jellemezze a 2025-ös évedet? 😊

BUÉK! ✨